**Θερμά, ψυχρά, ουδέτερα χρώματα**

Τα χρώματα χωρίζονται σε θερμά και ψυχρά. Τα χρώματα που πλησιάζουν το κόκκινο θεωρούνται θερμά χρώματα και αυτά που τείνουν προς το μπλε σαν ψυχρά. Το πράσινο και το βιολέ έχουν στοιχεία τόσο θερμότητας, όσο και ψυχρότητας. Στο χρωματικό δίσκο με τα δώδεκα χρώματα παρατηρούμε πως το κίτρινο και το μωβ βρίσκονται και πάνω και κάτω από την νοητή διαχωριστική γραμμή που χωρίζει τα θερμά από τα ψυχρά. Αυτό, με απλά λόγια, σημαίνει ότι ένα χρώμα μπορεί ταυτόχρονα να είναι και θερμό και ψυχρό σε σχέση πάντα με τα χρώματα που βρίσκονται δίπλα του.



Με την ίδια λογική, μέσα στην κλίμακα των ψυχρών χρωμάτων υπάρχουν κάποια χρώματα που είναι ψυχρότερα και κάποια άλλα που είναι πιο θερμά, το ίδιο συμβαίνει και στην κλίμακα των θερμών χρωμάτων, δηλαδή, αν πάρουμε δύο κόκκινα το ένα μπορεί να είναι πιο θερμό από το άλλο, ή αν πάρουμε δύο πράσινα, το ένα μπορεί να είναι πιο ψυχρό από το άλλο, αυτό συμβαίνει διότι διαφέρει η ποσότητα του μπλε την οποία περιέχουν.

**Προβαλλόμενα χρώματα**

Τα θερμά χρώματα έχουν την τάση να προβάλλονται προς το μάτι, ενώ τα ψυχρά φαίνεται να αποσύρονται προς το βάθος. Αυτό οφείλεται στο γεγονός ότι τα θερμά χρώματα δίνουν την αίσθηση του φωτός και τα ψυχρά της σκιάς. Τα προβαλλόμενα αντικείμενα ή μέρος από αυτά συλλαμβάνουν και αντανακλούν τους θερμούς τόνους του φωτός, ενώ τα αποσυρόμενα αντανακλούν τους πιο ψυχρούς, σκιασμένους τόνους.

Ένα ουδέτερο χρώμα μπορεί να είναι είτε ψυχρό είτε θερμό. Δημιουργούνται εύκολα κυρίως με ίσα ποσοστά χρωμάτων. Δεν υπάρχει μεγάλη διαφορά μεταξύ των ουδέτερων χρωμάτων και των αρμονικών χρωμάτων. Τα ουδέτερα χρώματα είναι ιδανικά για τη δημιουργία περιβάλλοντος

χαμηλής αντανάκλασης. Τα περισσότερα από αυτά έχουν μια γήινη απόχρωση και όσο πιο πολλά αναμειγνύονται τόσο πιο σκούρο και γήινο είναι το χρώμα.

Τα ουδέτερα χρώματα δεν εμφανίζονται στον χρωματικό κύκλο. Στην κατηγορία αυτή ανήκουν το λευκό, το μαύρο, το γκρι, το καφέ και το μπεζ.

Τα ουδέτερα χρώματα παράγονται από τις παρακάτω μίξεις

 Τη μίξη των συμπληρωματικών χρωμάτων







 Τη μίξη των βασικών και την προσθήκη λευκού ή μαύρου

ΑΣΚΗΣΕΙΣ

1. Τα χρώματα που πλησιάζουν το …………………….. θεωρούνται θερμά χρώματα και αυτά που τείνουν προς το μπλε σαν …………………..
2. Το πράσινο και το ………………….. έχουν στοιχεία τόσο θερμότητας, όσο και …………………….
3. Τα ……………………………. χρώματα παράγονται από τις παρακάτω μίξεις τη μίξη των ……………………………… χρωμάτων και τη μίξη των …………………. και την προσθήκη ……………….ή …………………..